Artemisia glacialis

Artemisia glacialis 
Pianta erbosa con ël pe parsialment lignificà. Le feuje dij but stérij a l'han un longh atach, le àutre na vòta ëd men, a man a man ch'a van su. Le fiorin-e, giaune, a son riunìe an fior giaune. La pianta a fioriss an istà e a l'é àuta fin a 10-15 cm.

Le tre specie ëd genepì pi conossùe a son:
 Artemisia genipi, ciamà genepì mas-cc;
 Artemisia glacialis, (costa) ciamà genepì dij giassé;
 Artemisia mutellina, ciamà genepì bianch.

Ambient
Pianta caraterìstica dle region alpin-e, a chërs a autësse comprèise tra 1500 e 3000 méter.

Proprietà
As dòvra la piantin-a fiorìa (a l'inissi dla fioridura) e fàita sëcché a l'ombra e a l'aria. Proprietà tòniche e antispasmòdiche. A peul esse dovrà për ij problem respiratòri.

Cusin-a
L'Artemisia glacialis l'é ël genepì men profum, ma a va bin a preparé ij licor. Le proprietà amportante për ij genepì a son ij prinsipi amer, ch'a son sfrutà për fé aperitiv e digestiv.

 Arferiment bibliogràfich për chi a veul fé dj'arserche pì ancreuse 
 Artemisia glacialis L.

Categorìa:Erbe aromàtiche
Categorìa:Artemisia